ב"ה	אשמח להארות והערות: 0526349926 או cohentzedek236@gmail.com
דגשים וכיוונים להוראת פרשיות מרדפי שאול אחרי דוד [טיוטה ללא הגהה!]:
אציין שקיבלתי רק הדרכה כללית לעניין מהרב יעקב לבנון שליט"א מקווה שנזכה לכוון...
1. בראשית הכל, ברור שכתמיד הכל מתחיל מהיחס של המלמד. תורה היא חיים וכך היא עוברת, וכמו שאמר הרב עמוס נתנאל שליט"א על דוגמא הרבה יותר קשה מזו: עקרונית, אם המלמד חי בצורה נכונה ובריאה מדרש וכד', הוא יוכל להעביר אותו  לתלמידים גם אם יש בו דברים שנראים כלא מתאימים. הבעיה שלרוב זה לא כך...
בהקשר שלנו - אם דמותו של שאול נבנתה נכון לאורך כל מהלך השנה, אזי גם הפרשיות האלו לא יוכלו לכבות את ההערצה והאהבה לדמותו! והכל יכנס לפרופורציה הנכונה!
אם לימדנו נכון והדגשנו את מידותיו – החל מההתרגשות עם התלמידים אחרי שה' אמר לשמואל שאכן יהיה מלך לישראל[footnoteRef:1]– ואז נשאל: "מה אתם אומרים? את מי ה' יבחר?"... "לא איך קוראים לו, מי הוא? איזה איש הוא?", וכך בהמשך בפסוק הראשון - לדוגמא - שיננו שוב ושוב בכיתה בניגון: "ולו היה בן ושמו שאול בחור וטוב ואין איש מבני ישראל טוב ממנו משכמו ומעלה גבוה מכל העם"!, אח"כ הסברנו אותו היטב, שרנו ורקדנו בכיתה, כתבנו במחברת בגדול ובצבעים וקישוטים, ועשינו מבצע – מי ידע אותו בע"פ עד מחר הכנסנו לדפי עבודה להשלים אותו וכדומה... [1:  גם זו סוגיה חשובה וקשורה - למרות דעת רבי נחמיה ופירושי האברבנאל שצריכות בירור ואכמ"ל – בכיתה לא שייך להציג את המלך כ'דבר ומינוי בדיעבד ובעייתי', גם בגלל סוגייתנו שאם נתחיל כך הילד לא יתרגש למפגש עם שאול ואף יראה בו אולי משהו בעייתי, אך גם בגלל שרצוננו שהילד יתפלל לחזרת מלכות "את צמח דוד..." וכהלכה למעשה. נוכל להסביר את 'הרעה בעיני שמואל' בכך שביקשו "ככל הגויים" אך הרב יעקב העדיף לא לומר כך מכיוון שחכמה בגויים תאמין, ושיש בענייני מלכות מה ללמוד מהם, ויש לו בזה כמה כיוונים בכמה משיעוריו לענ"ד.] 

ואם הדגשנו כך בסיפורים את מידותיו של שאול - מהיותו צאצא של אביאל – "נר", זריזותו וזהירותו בכיבוד הורים – כשאחרי 3 ימי חיפוש, הרחק מאשתו וילדיו, כשאין לו כמעט אוכל והוא רוצה לחזור רק בגלל שאביו ידאג... והענווה שלו מול שמואל ומול דודו כששב הביתה, בהתחבאות אל הכלים היותו 'כבן שנה שלא חטא'!! וכו'...
אז נוכל להבין את מאבקו של שאול בדוד כתפיסתו של שאול שכך צריך להיות – וכך רצון ה'! כי צריך לשמור על המלכות! וזה תפקידו של המלך ואחריותו כלפי שמיים וכלפי העם[footnoteRef:2]! ולא בכדי מורד במלכות חייב מיתה גם על דברים פעוטים!  [2:  הרב יעקב אמר שלילד זה כל כך פשוט וברור שמורד במלכות חייב מיתה. וצריך להזהר לא לקלקל את המבט הבריא הזה בהסברים ארוכים מדי על מה קורה כשמלך לא שומר על כבודו ו'איש את רעהו חיים בלעו' וכדומה.. [אומנם הביטוי הנדיר "בני בליעל" מלבד התאמתו לעול מלכות גם מרמז לשפל שהגענו אליו בספר הקודם כש'לא היה מלך בישראל' עם 'בני הבליעל' בגבעה..]
נעיר גם שחז"ל מעירים שגדליה בן אחיקם "אשם" בנפילת שלטונו כשלא חשש לדברי יוחנן בן קרח – "אשר היכה ביד גדליה...". ] 

2. מכאן חשוב גם לשים לב לכמה דגשים חשובים בפשט הפסוקים ובדברי חז"ל:
1. שאול בטוח שהוא עושה את רצון ה' לאורך כל הדרך! הוא מזכיר את שם ה' ובטוח שה' איתו[footnoteRef:3]! כך הוא נשבע ליהונתן – בשם ה' [פרק י"ט], וכך הוא גם יאמר כשדוד יהיה בקעילה "סיגר ה' אותו בידי [כי נסגר לבוא בעיר דלתיים ובריח]", וכך גם יאמר לשמואל בסוף שהוא קרא אל ה' ולא נענה... ולבסוף הוא גם יצדיק עליו את דין ה'. שאול גם נשאר נאמן לעם ישראל ויצא למערכה שבה נפל. [3:  אומנם 'הגדולה' 'קשה' ומטעה ושאול טעה בה כדברי חז"ל שמשעה שטעם ממנה שאול וכו', אך הוא טעה בה לחשוב שזהו רצון ה' הוא שהוא יהיה מלך ולכן עליו להילחם במורדים בו – דוד וסיעתו, ולא שטעה לצאת נגד רצון ה' ח"ו!!.  ומכל מקום זה מאמר חז"ל שלא נכון להביא לתלמידים צעירים בשלב זה של הלימוד.] 

2. בהקשר זה חשוב לזכור ולהדגיש גם לתלמידים שאחרי חטאיו של שאול ו'מאיסת' ה' במלכותו, עדיין שמואל התפלל אל ה' וזעק "כל הלילה" שיסלח לשאול! עד שגם לאחר קריעת המעיל וכו' עוד ה' צריך לגעור בשמואל "עד מתי אתה מתאבל אל שאול"! נראה ונדגיש לתלמידים עד כמה גדולה מעלתו של שאול בעיני שמואל!! [הלא דבר הוא]![footnoteRef:4] [4:  ממליץ לשמוע מתוך פרויקט השמע "לחיות את התנ"ך" של ר' נעם שביל, בדיסק 2 כיצד הם מבצעים שיר שבו שמואל פשוט בוכה לה' "שאול בחור וטוב אין בישראל איש טוב ממנו!... רציתי שימלוך.. שעם שאול ובניו תבוא הגאולה... איזו אבידה!" וכו'. – כך מלמדים נכון את היחס לשאול ולא נופלים לבורות.... השמעתי את זה לתלמידים.] 

3. ועוד נזכור ונפנים – המפגש האחרון שלנו עם דבר שמואל לשאול הוא–"מחר אתה ובניך עימי" – וכדברי חז"ל "עימי - במחיצתי"! בגן עדן במחיצת שמואל! מי יוכל לעמוד שם!! ובדומה למה שהרב גדי נוהג לומר - נתמלא יראה בעצמנו כשנבוא לעסוק בשאול וללמד את דמותו!
4. מתוך כך נבין גם יותר את הפסוק הכל כך קשה חשוב ומשמעותי לעניינינו – כשה' שולח את שמואל למשוך את דוד פונה שמואל לה' בבעיה - "איך אלך ושמע שאול והרגני"!! עד כדי כך! לא נתפס! 
כי שאול לא מאמין שיכולה להיות מציאות שבה ה' בחר במלך אחר ושלח את שמואל נביאו למשוך מישהו – את דוד – למלך. ואם שמואל עושה זאת זו מרידה במלכות שחייבים עליה מיתה ומלך שמחל על כבודו זה כבוד כל ישראל וכבודו אינו מחול ואסור לו למחול על כבודו[footnoteRef:5]!!! [5:  ונאיר שבגמרא ביומא למדנו מפני מה נענש שאול מפני שלא מיחה במורדים בו בני הבליעל שביזוהו! אפשר לומר שחוסר האיזון גרם ליציאה מהאיזון הנגדית, שוב, זה לא מעניינינו כאן ורק למילוי העצמי שלנו כמלמדים נוכל להבין מכאן עד כמה חמור כבודו של מלך, ומוראו שבלעדיו איש את רעהו חיים בלעו הוא התשתית של הקמת מלכות - "זה יעצור בעמי"!] 

לעצמנו נוכל להמתיק מעט את הדבר בקריאה מעמיקה יותר בפסוקים ולראות אולי ששאול התעקש עם שמואל אחרי חטאו בעמלק וסבר שמכיוון שעשה תשובה ובסוף הודה לשמואל שחטא, ואף שמואל שב עימו להשתחוות [אומנם רק ככבוד למלך!] אזי הוא צריך להמשיך לדאוג למלכותו וזה צו ורצון ה'!
5. נשים לב, בהמשך לכך, ששמואל משח את דוד בסתר - "בקרב אחיו"[footnoteRef:6], וכדברי המלבי"ם בראש פרק כ"ה[footnoteRef:7] עד מותו של שמואל הדבר היה סוד כמוס ששאול לא ידע אותו – בגלל החשש ששאול יחשוב שזה לא דבר ה' ושמואל מרד בו ויהרגו [כמו שהרג את נב עיר הכהנים מאותה סיבה!]  [6:  כהבנת רוב המפרשים שראיתי.]  [7:  זה הפרק שבו מלמדים חז"ל שהתעורר הדיון בין אביגיל לדוד האם הוא יכול להרוג את נבל כמורד במלכותו שלו שכבר התפרסמה אחרי מות שמואל...] 

6. בכיתה: נדגיש שוב ושוב את חששותיו של שאול שדוד רוצה למרוד במלכותו [וגם כלומר ,מן הסתם ,להרוג אותו – את שאול] ומתוך כך את מחשבתו והבנתו שחייבים להרוג את דוד.
כך גם נראה ששאול עד כדי כך בטוח שכך צריך לעשות עד שבפרק י"ט הוא מדבר עם יהונתן יחד עם כל עבדיו שיעזרו לו להרוג את דוד למרות שהוא יודע את אהבתו של יהונתן לדוד עד שאת בגדי בן המלך הוא נתן לדוד וכו'...
7. מעל לכל בכיתה הרב יעקב כיוון להדגיש כל הזמן 2 דברים פשוטים מאוד שגרמו לשאול את התסבוכת הזו ועוררו אותה: 1. הרוח הרעה 2. דואג האדומי. שזה יסוד ההסברה בכיתות צעירות אחרי הטמעת דמותו של שאול[footnoteRef:8] וכו'! [8:  נראה לתלמידים לאורך הסיפורים את 'הרוח הרעה': כך הדגשתי בכיתה מצד אחד כיצד שאול 'אוהב את דוד' - "ויאהבהו" מול בהמשך "עויין את דוד", ואת הטעות של שאול בהבנת "ודוד ברבבותיו" כשהעם התכוון למעלת שאול שהיכה רק עם אלפים ושאול הבין הפוך וחשש שימרדו בו, וכן בכך ששאול נשבע ליהונתן, וחזר בו, אמר לדוד שהוא צדיק ממנו ושוב רדף אחריו וכו'.. 
ואם התלמידים ישאלו – מה שאול יכל לעשות?? נוכל לשאול אותם חזרה ולשמוע אותם, ונוכל גם לעזור להם: 'שאול יכל והיה צריך לשאול את שמואל הנביא מה צריך לעשות'. 
למילוי העצמי שלנו – את הרוח הרעה של שאול נוכל להבין: כקריאה מאת ה' שמטרתה לגרום לשאול 'לבקש את הרואה'! ולא דווקא כ'עונש' על חוסר ההקשבה והאמונה בשמואל או כתוצאה טבעית, וניתן להבין שהיא תוצאה של המציאות של הפער בין 'רוח ה' ' [זו שחלה על שאול אחרי משיחתו ע"י שמואל] שסרה מעם שאול עם משיחת דוד, לבין האחריות הגדולה שנשארה על כתפי שאול שנשאר עדיין מלך ישראל [ועדיין נלחם את מלחמותיהם כמו בפרשת סלע המחלוקת בה עזב את דוד למרות שכמעט ותפס אותו 'כעטרה' כדי להלחם בפלשתים – כיוון שהאחריות כמלך קודמת לשמירה על עצמו, וכך דאג לכל מחסורם כמובן וכו'...]. ] 

שנזכה 'להתאבל ולבכות אל שאול' ולראות את עץ יהודה ועץ אפרים לאחדים ביד ה' בב"א!
סיכום כללי קצר:
באופן כללי, אוסיף על הנאמר שאכן השלבים שלנו בדרך אל הסוגיא הזו הן להבנתי:
א. בניה נכונה של דמותו של שאול מההתחלה ועד הסוף. 
[מידות, כיבוד הורים, מסירות, ענווה וצניעותו במערה...]
ב. הדגשת אי ההבנה בין שמואל לשאול אחרי חטאיו והפער ביניהם עד הפירוד הנורא ביניהם ["ולא יסף שמואל להראות אל שאול"] שהוא בסיס התסבוכת כנ"ל 
[שאם היו נשארים יחד בבחינת "אחרי שאול ואחרי שמואל" היה קשוב לנביא ומוצא את הדרך להעברת השרביט ל'חתנו' 'נאמן ביתו' ו'הנכבד בביתו' כדברי אחימלך] .
ג. המשך ראיית שאול לאורך כל הדרך כת"ח צדיק עד יום מותו וכמסור כל כולו לעם כמלך למרות ועם טעותו. 
[שאול נשבע ומדבר "בשם ה' " ומסור למען ה' ועמו כל כולו עד יום מותו – כפי הבנתו, וכדברי דוד בקינתו!]
ד. הדגשת כאביו והבלבול בעקבות הרוח הרעה.
[בטחונו בכך נכון וצריך להרוג את שאול גם אחרי דברי יהונתן ושבועתו, וגם אחרי כנף המעיל וכו'...]
ה. דואג האדומי כמי שלאורך כל הדרך הזין את המאבק הזה.
[בהתאם לדברי דוד החריפים על אבנר הצדיק בשמואל ב' ומולם דברי דוד בתהילים על דואג, לא נכנסנו בגילאים כאלו למדרש על דברי אבנר אחרי המערה וגם לא בסלע המחלוקת]
